b'\n_START_ARTICLE_\nHarald Storbacka\n_START_PARAGRAPH_\nHarald Storbacka (8. syyskuuta 1915 \xc3\x84ht\xc3\xa4v\xc3\xa4 \xe2\x80\x93 1. helmikuuta 1990 \xc3\x84ht\xc3\xa4v\xc3\xa4) oli suomalainen sotilas ja Mannerheim-ristin ritari. Sotilasarvoltaan h\xc3\xa4n oli v\xc3\xa4\xc3\xa4peli._NEWLINE_Storbacka palveli talvisodassa Jalkav\xc3\xa4kirykmentti 9:ss\xc3\xa4 ryhm\xc3\xa4njohtajana, osallistuen taisteluihin muun muassa Summassa. Jatkosodan aikana Storbacka palveli Jalkav\xc3\xa4kirykmentti 61:n tykkikomppaniassa joukkueenjohtajana. Mannerheim-ristin ritariksi Storbacka nimitettiin 8. helmikuuta 1943 numerolla 109. Nimitysperusteluissa mainitaan muun muassa Storbackan rohkeus ja taitavuus sy\xc3\xb6ksyryhm\xc3\xa4n- ja l\xc3\xa4hitorjuntajohtajana. Sotien j\xc3\xa4lkeen Storbacka toimi konttorip\xc3\xa4\xc3\xa4llikk\xc3\xb6n\xc3\xa4.'